smileystylelady | Smile with style on my pink cloud
Best of the week #34 – Nail trends, 1 day detox plan, beauty tricks you shoud never try and more…
Как сте в понеделник? Дали сте от тези, за които е поредният работен ден или пък от щастливците, които са на почивка? Аз не съм нито от едните, нито от другите и даже днес нещо не ми е ден, но се опитвам да си прилагам съветите от поста за справяне с негативните емоции и да се посветя на неща, които обичам. Затова и хапнах без угризения един голям сладолед и май нещата изглеждат една идея по – добре за момента. Остава само и довечера да поспя добре 🙂 Но!…Стига за мен, а да „разгледаме“ какво интересно имаше през изминалата седмица:
1. Рожденият ден на Божидара – е, ще е странно да започна с нещо друго, предвид факта, че това беше събитието с главна буква 🙂 Дълго чакано, планирано и мисля, че рожденичката беше много доволна. А аз все повече се удивлявам колко бързо минава времето. Постът ми посветен на причините, поради които съм горда с дъщеря си може да намерите тук, а аз прилагам и една снимка от празника. Защото вече е на 7!
2. И след като миналата седмица представих някои от тенденциите при обувките за есен/зима цък, днес е време и за тези в маникюра – „Маникюр есен-зима 2017-2018“.Камъни, бижута, геометрични форми…май по ноктите си в най – скоро време ще можем да намерим от всичко по много. А на Вас кое Ви допада и обичате ли да експериментирате?
http://lazara.bg/krasota/manikyur/manikur-esen-zima-2017-2018-tendencii/
3. „Опасна зона: бюти трикове, които никога да не опитваш“ – и докато съвсем спокойно може да пробваш идеите за маникюр от горния линк, то тук са събрани някои „предложения“, които може да се окажат не особено добра идея.“ Мисля, че и аз някъде из постовете (май в този за трикове от Pinterest) бях призовала все пак да бъдем внимателно с всичко, което прочетем и видим в интернет пространството. Понякога всичко се прави с цел сензация и милиони лайкове и може да се окаже опасно или вредно. Като например използването на дезодорант като матиращо средство. Като цяло и аз постоянно чета за вредата от алуминия и всячески се опитвам да огранича употребата му в борбата с изпотяването, а да си го слагам по лицето…просто НЕ! Някои неща може дори и да не са ви хрумвали, но ако ги видите някъде из YouTube. подминете ги!
http://www.cosmopolitan.bg/krasota/opasna-zona-biuti-trikove-koito-nikoga-da-ne-opitvash.html
4. Модни правила!? – честно казано, често се питам дали има такова нещо като правило в модата, но с повечето от точките на линка съм съгласна и аз, затова и го споделям:
http://www.cosmopolitan.bg/moda/etiket-na-stila-zapomni-tezi-modni-pravila.html
Особено по точка 1 и въпроса с равните обувки на събитие…Като човек, който рядко слага висок ток, тази година си закупих едни бежови ниски балеринки, които според мен пасват на всякакъв вид визии. Биха подхождали дори и на по – официален тоалет и случай, защото са супер изчистени.
5.“Еднодневен детокс план“- детоксикацията на организма е важна, за да го пречистим от натрупаните вредни вещества и да подобрим здравословното си състояние. В статията има примерен план за един ден, в който пречистите тялото си и да почувствате прилив на енергия. За мен би било добра идея да се направи в почивен ден, за да може да го съчетаете с повече движение и хубави емоции, но и по време на работен е ок. Всеки път се заричам, че трябва да превърна в навик пиенето на зелен чай, защото ползите му са неоспорими. Аз лично, след като се върна от почивка, мисля да се пробвам с този план. Ще докладвам за резултата, а ако и Вие се престрашите, ще се радвам на обратна връзка и коментари 🙂
http://lazara.bg/zdrave/dieti-sport/ednodneven-detoks-plan/
А сега призовавам да намерите време за себе си и да се погрижите да се чувствате добре. Защото както гласи един цитат от Дейвид Бърнс:
„Да се чувствате добре е страхотно. Дължите си го!“
Нали така, усмивки ;)?!
Beauty, Best of the week, birthday, dangerous beauty tricks, detox, detox plan, вдъхновение, детокс, детокс план, красота, мода, модни правила, най -доброто от седмицата, нокти, опасни бюти трикове, fashion, fashion ruels, Inspiration, nail trends, Nails, рожден ден, тенденции маникюр, цитат, quote	Вашият коментар
Сигурно се чудите защо публикувам този пост вече почти в края на лятото, но бързам да уточня, че повечето неща спокойно може да ги използвате още някой и друг месец (дори постоянно), а останалите – силно препоръчвам да се снабдите с тях …може би за следващото лято 🙂
Събрала съм на едно място няколко предложения за грим и мода , защото за мен двете най – често „вървят“ заедно. Това са предмети/продукти, които не съм спряла да използвам почти всеки ден (е, очевидно няма как да ходя с едни и същи дрехи постоянно :)), доказали са се като такива, които за мен лично улесняват ежедневието и мога да използвам по – различни начини. Допълнителен бонус е, че всичко е сравнително достъпно. Но няма да продължавам повече с въведение, а направо пристъпвам „в действие“ с първия продукт:
1. La Roche Posay Anthelios Sunscreen Face Mist SPF50 75ml/ Матиращ прозрачен спрей мист с фактор – знам, че за този продукт има вече доста ревюта в блог пространството (и на български, и на английски), затова и аз реших да не му правя самостоятелно. Ще отчета обаче факта, че е много удобен за използване в града. Аз винаги го нанасям след грима си и компактната му опаковка е чудесна идея, за да се носи в чанта и да се подновява в течение на деня. Като човек с проблемна кожа, за която е задължителна слънцезащитата, нямам никакви забележки към него. Не го усещам тежък на лицето си, попива бързо. По въпроса с матиращите му свойства не съм на 100% убедена, че в 40+ градусова жега действа, но то кое ли тогава би помогнало :)?. Не съм го ползвала, когато съм без грим, защото за мен тогава са по – подходящи друг вид продукти. Доволна съм, бих го закупила отново и поддържала в наличност. След предишното ми разочарование със слънцезащитни средства тук, много се радвам, че успях да открия „мой“ продукт. Цена: 23 лв, често правят промоции и намаления в аптечната мрежа.
2.Ecotools Blending & Bronzing Brush/ Блендинг четка – от публикацията ми с любими четки от дрогерията цък може би знаете, че харесвам четките на Екотуулс за цената им. Тази си взех още в началото на лятото и се превърна в универсалната за мен. Харесва ми как разнася фондьотена ми, как прелива бронзанта и ружа. Отначало ми изглеждаше огромна, но впоследствие точно поради размера ѝ, с потупване разнасям основата си за отрицателно време. Единствено не става за прецизно подчертаване на зоната около носа и под очите. Цена: около 23 лева, но аз я взех на намаление за 17лв.
3. Дълги поли от H&M – миналата година направих един пост със зеления цвят пола тук и оттогава взех полата в още два цвята – синьо и черно. Синята я видях преди два дена в магазина в Пловдив на цена от 17,90 лв. Препоръчвам ги, защото са много комфортни в жарките дни, комбинират се в различни визии и може да ги носите още известно време. За мен никога не излизат от мода през лятото :).
4. Бяла тениска – изобщо не е изненадващо, че я включвам предвид публикацията:My 10 summer wardrobe must haves/Моите 10 задължителни неща за летния гардероб, но винаги, когато се чудя какво да сложа, посягам към нея. Завързана на възел, в комбинация с шал или колие, не мога без бяла тениска. Нося я през всеки сезон в различни съчетания. Моите са от Lidl, но могат да се намерят в basic колекциите на доста от марките.
5. Trend it Up Color & Butter Lipstick Pen/ Червило молив 050 – един продукт от съвсем скоро навлязлата на нашия пазар марка на дрогерии DM. Представлява 3 в 1, съчетаващ балсам, гланц и червило в едно. Много е подобен на този от Catrice Cosmetics, но аз го усещам още по – комфортно на устните. Харесвам много цвета. Трайността е средна и е добре преди това да очертаете с молив, но към нищо друго нямам забележки, Нося го постоянно, смятам, че подхожда с повечето видове грим. Цена: 6,49 лв.
6. Bourjois Paris Blush 016 – още едно откритие за лято 2017, за което подробно ревю има на този линк. Цветът, продължавам да твърдя, че е разкошен и подходящ за всички сезони. Особено, ако имате светла кожа, съветвам да не го подминавате.
Е, накратко, това са ми любимците за лятото – не тръгвам никъде без тях, винаги са в куфара ми, а полите и тениската често ги вмъквам в разнообразни тоалети.
anthelios sunscreen face mist, Beauty, blending brush, bourjois paris blush, буржоа руж, бяла тениска, грим, красота, любимци, лято 2017, мода, поли, ecotools, fashion, H&M, la roche posay, lipstick pen, long skirt, makeup, слънцезащитен спрей, четка за грим, summer 2017, summer favorites, trend it up, white top	Вашият коментар
Днес е много специален ден за мен и моето семейство, защото точно преди седем години и няколко часа (в 8:34 сутринта) се роди дъщеря ми Божидара. И да, този пост ще е посветен на нея, защото когато станеш родител, колкото и да не ти се вярва, че ще стане така, всичко започва да се върти около малкото човече. Със сигурност не съм от тези майки, които са убедени, че детето им е гениално, единствено и неповторимо, но в същото време не мога да не споделя с Вас колко горда и щастлива ме прави тя всеки ден. Ако все още нямате деца, може и да не ви се вярва, но наглед прости събития като първа хапка, стъпка и усмивка, почти винаги се превръщат в огромна крачка напред в развитието и в забележителен milestone 🙂
А кои са тези няколко неща, които мен лично ме правят горда всеки ден, може да разберете в редовете по – долу:
1. Божидара е изключително усмихнато и позитивно дете – започва всеки ден с усмивка (истинска дъщеря на майка си) и подхожда към нещата от положителната им страна. Винаги се опитвам да ѝ обяснявам, че не трябва да търсим лошото, а – доброто – и в това, което ни се случва, и в хората.
2. С годините се превърна в една възпитана госпожица – (почти) винаги поздравява, използва „вълшебните“ думички, почиства около себе си, държи на чистотата и на местата, където е. Не се държи грубо с хората и не нахалства 🙂
3. Състрадателна и чувствителна е – прави ѝ впечатление, когато види бездомни животни и ме пита дали си имат собствен дом и родители 🙂 Когато някой плаче или е тъжен от нейните приятели, тя е тази, която го/я успокоява и се опитва да намери баланса в игрите, за да няма никой сърдит.
4. Артистична и музикална е – не съм сигурна дали има голям талант, защото самата аз не съм нито едно от двете, но обожава да пее и танцува. Много бързо учи движения и любимото ѝ занимание е да пее и танцува пред огледалото с микрофон в ръка.
5. Не се отказва лесно – когато си науми нещо, обикновено е упорита докрай и се опитва да си постигне целта. При децата това не е нещо странно по принцип, но забелязвам как тя го прави и в ситуации, в които се изисква хъс и малко амбиция. Дано запази това си качество и занапред.
6. Сприятелява се бързо – може би за някого това не е нещо, с което да бъдем горди, особено предвид факта колко лоши хора има около нас. За мен, обаче, е добре да можеш да създаваш лесно приятелства и да си контактен. Тук най – важното е с годините да се научиш да отсейваш хората и да внимаваш кого допускаш до себе си.
7. Самостоятелна е – с всяка година виждам как пораства пред очите ми и успява да се справи сама с ежедневни ситуации в парка, с приятели, вкъщи, за които преди е имала нужда от помощ. Винаги съм се опитвала да не я обсебвам, а да ѝ оставям пространство, в което да има време и място да греши и сама да се научи от грешките си.
И не, не съм перфектен родител, нито тя е перфектното дете…Може би няма да направи нещо, което да остане в историята или да е успешна по стандартите на другите, но за нас, нейните родители, тя винаги ще бъде единствена и неповторима, защото:
“ Зад всяко малко дете, което вярва в себе си, стои родител, който първи е повярвал в него“ – Матю Джейкъбсън
bulgarian blog, child, български блог, горд родител, дете, деца, лично, майка и дъщеря, mother and daughter, родител, родителство, уверено дете, parenting, personal, proud parent	Вашият коментар
Best of the week #33 – Some autumn trends, 10 advices for glowy skin, longlasting tan and more…
И днес , както всеки понеделник от началото на годината, съм на линия със статиите, които са ме впечатлили през изминалата седмица. И ето, седнала съм пред компютъра със сладолед в ръка, загледана през прозореца, усещайки жарките слънчеви лъчи по кожата си и си мисля, че лятото като че ли вече си отива…Напоследък на много места почнах да срещам модните тенденции за новия сезон и всякакви съвети как да задържим лятото по – дълго, а аз не съм стигнала до моята морска ваканция…Имам чувството, че за почти всички вече летните дни са почти отминали, а аз все още съм с надеждата, че ми предстоят горещи дни и знойни вечери. Не знам кой е правилният подход към нещата, но пък всичко е въпрос на гледна точка, нали така?
Миналият уикенд за пореден път успяхме да прекараме няколко дни с любими хора на вила в планината и ако се чудите как да прекарате почивните дни през август и септември, горещо препоръчвам разходките в гората. Вчера разказах за нашето преживяване на екопътека „Невястата“ до Пампорово и ви съветвам да разгледате къде, около мястото, където живеете , има възможност за такъв тип туризъм. Със сигурност (поне за мен) е по – зареждащо и отпускащо от неделен ден на басейн в градската лудница 🙂
Това отново беше лирическо отклонение от есенцията на днешния пост, но ми е позволено …нали?
1. Обувки есен-зима 2017-2018 – е, вече преминавам директно към тенденциите при обувките от модните подиуми. Харесвам сребърното, макар че не е особено практично за българските условия 🙂 Обаче бели ботуши ми изглеждат някак много ретро…Като цяло интересно ми е какво ще предложат в търговската мрежа, защото е ясно, че на ревюта винаги се представят най – екстравагантните модели. Боти с връзки до глезена ми звучи добре, особено на по – дебел стабилен ток за ежедневието, а ако е ефектен и той, още по – добре. Аз лично много не обичам да пазарувам зимни обувки и не съм особено развълнувана точно за тази част, но да видим…
http://lazara.bg/moda-stil/tendencii/obuvki-esen-zima-2017-2018/
А на Вас, усмивки, кое Ви допадна като тренд и на какво бихте заложили?
2. “ Смяна на сезона: Тенденциите, които ни пренасят плавно в есента“ – а за плавен преход към по – хладните утрини и вечери на линковете ще намерите една селекция на няколко задължителни елемента, които е добре да имате в гардероба си. Миналата година бях подготвила и аз една публикация (Transition from summer to fall wardrobe/Как да пренастроим гардероба си за есента?) по темата с по – скоро основни положения, които може да пробвате, без много усилия и нови покупки все още 🙂
https://www.viewsofia.com/article/37342/Smiana-na-sezona-Tendenciite-koito-ni-prenasiat-plavno-v-esenta
http://www.missbloom.bg/moda/tendencii/letnite-tendentsii-koito-shte-nosim-prez-esenta/?gallery-photo=6
3. И за да не изпускаме нищо от лятото – “ Как да запазим тена си по – дълго?“...Поне тези, които го имат, защото аз май никога не съм се виждала почерняла 🙂
http://www.missbloom.bg/beauty/saveti-tendencii/kak-zapazim-tena-po-dalgo/
Да знаете, че ако сте от тези хора, които придобиват красив бронзов загар и успяват да го поддържат цяло лято…малко завиждам :), благородно, разбира се! Но пък толкова гладка и красива изглежда кожата, затова пазете я и я обгрижвайте редовно!
4. „Тайните на корейките за вечна младост“ – сигурно сте попадали някъде из интернет пространството на една една снимка на жена с азиатски черти, която изглежда като тийнейджърка, но се оказва, че самата тя има две дъщери в тази възраст. Факт е, че в много от източните култури грижата за тялото и лицето е изключително важна и има какво да научим от тях. Дали споменатите в линка са единствените им тайни…съмнявам се, но са добро начало 🙂
https://woman.hotnews.bg/krasota/tajnite-na-korejkite-za-vechna-mladost.52186.html
5.“10 ефикасни съвета за сияйна кожа“ – и продължавайки темата за хубавата и поддържана кожа, няколко съвета, които сигурно много от Вас знаят, но дали ще се осмели някой да си признае, че не винаги прилага…? Аз с чиста съвест си казвам, че може би до момента, до който не навърших 30, пропусках поне половината и изобщо не бях запозната с хилядите видове маски, природни разкрасители и прочие. Но това не е за пример! Всяка грижа е важна и се отплаща!
https://woman.hotnews.bg/krasota/10-efikasni-suveta-za-siyajna-kozha.51300.html
Дори и да започнете с нещо просто, неизискващо твърде много време и пари, ако го превърнете в навик, то ще се отплати във времето. Пример: пиенето на много вода :)!
И за завършек на публикацията – една планинска панорама, на която имах щастието да бъда свидетел цели два дни. Не може да не се успокоиш и да се отърсиш от всички ежедневни малки проблеми, които често ни тормозят, само защото не успяваме да се откъснем от тях и за миг. Затова, усмивки, при всяка възможност…бягайте – не от проблемите по принцип, а за да изчистите съзнанието си и да го освободите за това, което си струва!
Beauty, Best of the week, грижа за кожата, есенни тенденции, как да запазим тена си, красота, мода, най -доброто от седмицата, обувки есен/зима 2017-2018, fall fashion trends, fashion, glowy skin, how to keep our tan longer, korean's beauty secrets, тайните на корейките, shoe trends autumn/winter 2017-2018, skin care	има 1 коментар
Weekend Getaway: Eco path „Neviastata“/Екопътека „Невястата“
Напоследък започнах много да оценявам красотата и спокойствието, които планината ми носи, особено през летните жеги. Както бях писала в един от постовете в понеделник тук, съвсем наскоро бяхме за почивните дни в Смолян и в един от тях използвахме възможността да се поразходим из околността. Избрахме екопътека „Невястата“ по препоръка и се радвам, че успяхме да я „покорим“…хехе, доста е лекичка и едва ли за някого ще е проблем, но по – подробно описание и снимки може да видите в редовете по – долу↓
Екопътека „Невястата“ се намира на изключително достъпно място по пътя между Смолян и Пампорово и води до един от символите на града – скалата „Невястата“. Лесно ще я откриете, тъй като там се намира входа на манастир „Св.Панталеймон“ и пътя към Смолянската крепост. Има удобен паркинг, където може да оставите колата си. Добре е да си носите вода, защото не видях никъде по пътя.
Маршрутът е лек. Ние бяхме с дъщеря ми на 7 години и спокойно стигнахме до детската площадка и беседка. С нас имаше и детенце на година и половина и успя да ходи в едната посока. В същото време обаче има стена за катерене и алпийски тролей, така че би било интересно и на по – опитни планинари например 🙂 Самата пътека не е особено опасна, единствено на места трябва да се внимава, най – вече покрай корените на вековните дървета. Чувството да се разхождаш сред природата е изключително зареждащо. Самият аромат на бор, чистият въздух и заобиколилата те природа, са насищащи и действат отпускащо и релаксиращо. Много ми харесва как всички хора, с които се срещахме по пътя бяха любезни, поздравяваха…и някак нямаше нищо общо с атмосферата в големия град. Зарадвах се колко много семейства с деца имаше, както и на факта, че толкова хора използват уикенда за разходка сред природата. Навсякъде по пътеката имаше табла, които представят заобикалящата ни флора и фауна. Много полезно за любознателните!
След известно време се стига до панорамна площадка, откъдето се разкрива гледка към скалата с кръста на нея и в подножието може да видите и областния град. На това място има широка беседка, където да си отдъхнете и да съберете сили за още малко крачки нагоре към детската площадка. Тук има място за огън и е подходящо да си направите пикник. Ние обаче не сме особено подготвени и затова избрахме да съберем сили за обратния път. Оттук с малко катерене нагоре се достига до тролея. Там пътеката е доста по – стръмна и с Божидара не се осмелихме да рискуваме.
Пътят обратно е също толкова приятен и използваме всеки дъх да съберем от планинския въздух и да потънем в зеленината на гората.
Знам, че има няколко легенди за скалата, но аз най – често чувам тази, в която местна девойка бива обещана за жена на местния турски владетел. Тя пожелава за последен път да погледне родното си място отвисоко и се хвърля оттам. Друга гласи, че турски войници посичат майка с дете, която отказва да предаде побегнали българи. В легендите винаги се преплита зрънце истина с народен фолклор и въображение, но те още повече допринасят за чара и мистерията, която витае около местността.
И тъй като предстоят още уикенди, подходящи за туризъм, ако сте близо до района, определено препоръчвам да се разходите.
Успешна седмица, усмивки и приятна неделна вечер! ♥
Пампорово, екопътека, пътуване, eco path, eco turism, разходка, скала, смолян, Pamporovo, rock, smolyan, Travel, walking, weekend	има 1 коментар